# metadata.dc.description.abstract[].value
Els ocells constitueixen un grup de vertebrats que es troben arreu del món. Se n'han comptabilitzat més de 10.000 espècies diferents. La vistositat de moltes d'aquestes espècies, tant pel que fa a la coloració de les plomes com també pels cants o el vol majestuós, ha fet que hagin estat objecte d'estudi i admiració des de l'antigor. Les descripcions més antigues que es coneixen es troben als Vedes hindús, escrits fa uns 3.500 anys. Aristòtil també va estudiar les migracions dels ocells i la manera com incuben els ous. I va ser a la Grècia clàssica on es va encunyar el mite d'Ícar i Dèdal, que van fugir del laberint del Minotaure fent servir l'enginy, amb unes ales construïdes amb plomes d'ocell unides amb cera. L'orgull d'Ícar, però, va fer que la seva aventura no acabés bé. En paraules del poeta: 'Quina llàstima no poder volar', potser pensem nosaltres; 'quina enveja poder ensopegar', deuen pensar els ocells quan ens miren perplexos des de dalt. Atesa la gran riquesa cultural associada al món dels ocells i la creixent globalització i homogeneïtzació de la cultura humana, és important no perdre la saviesa popular associada, entre altres característiques, als seus noms.

# metadata.dc.source[].value
Divulgació i Premsa (Genètica, Microbiologia i Estadística)